Oficialusis leidinys L 003 , 07/01/2004 p. 0038 - 0042



Komisijos sprendimas 2003 m. gruodžio 18 d. nustatantis priemones dėl tam tikrų žemės ūkio ir daržovių augalų ir vynmedžių sėklos ir dauginamosios medžiagos Bendrijos lyginamųjų bandymų ir tyrimų pagal Tarybos direktyvas 66/401/EEB, 66/402/EEB, 68/193/EEB, 92/33/EEB, 2002/54/EB, 2002/55/EB, 2002/56/EB ir 2002/57/EB 2004 ir 2005 metais (pranešta dokumentu Nr. C(2003) 4836) (tekstas svarbus EEE) (2004/11/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla [1], ypač į jos 20 straipsnio 3, 4 ir 5 dalis, atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla [2], ypač į jos 20 straipsnio 3, 4 ir 5 dalis, atsižvelgdama į 1968 m. balandžio 4 d. Tarybos direktyvą 68/193/EEB dėl prekybos vynmedžių dauginimo medžiaga [3], ypač į jos 16 straipsnio 3, 4 ir 5 dalis, atsižvelgdama į 1992 m. balandžio 28 d. Tarybos direktyvą 92/33/EEB dėl prekybos daržovių dauginamąja ir sodinamąja medžiaga, išskyrus sėklas [4], ypač į jos 20 straipsnio 4, 5 ir 6 dalis, atsižvelgdama į 2002 m. birželio 13 d. Tarybos direktyvą 2002/54/EEB dėl prekybos runkelių sėkla [5], ypač į jos 26 straipsnio 3, 4 ir 5 dalis, atsižvelgdama į 2002 m. birželio 13 d. Tarybos direktyvą 2002/55/EEB dėl prekybos daržovių sėkla [6], ypač į jos 43 straipsnio 3, 4 ir 5 dalis, atsižvelgdama į 2002 m. birželio 13 d. Tarybos direktyvą 2002/56/EEB dėl prekybos sėklinėmis bulvėmis [7], ypač į jos 20 straipsnio 3, 4 ir 5 dalis, atsižvelgdama į 2002 m. birželio 13 d. Tarybos direktyvą 2002/57/EB dėl prekybos aliejinių ir pluoštinių augalų sėkla [8], ypač į jos 23 straipsnio 3, 4 ir 5 dalis, kadangi: (1) Direktyvos 66/401/EEB, 66/402/EEB, 68/193/EEB, 92/33/EEB, 2002/54/EB, 2002/55/EB, 2002/56/EB ir 2002/57/EB nustato būtinas priemones, kurių turi imtis Komisija sėklos ir dauginamosios medžiagos Bendrijos lyginamiesiems bandymams ir tyrimams atlikti. (2) Buvo paskelbtas konkursas projektams (2003/C 159/08) [9] dėl pirmiau nurodytų bandymų ir tyrimų atlikimo. (3) Pasiūlymai buvo įvertinti pagal atrankos ir sutarčių sudarymo kriterijus, nustatytus pirmiau nurodytiems projektų konkursams. Turėtų būti nustatyti projektai, už bandymų ir tyrimų atlikimą atsakingos įstaigos ir reikalavimus atitinkančios išlaidos bei didžiausia Bendrijos finansavimo dalis, sudaranti 80 % reikalavimus atitinkančių išlaidų. (4) Bendrijos lyginamieji bandymai ir tyrimai turėtų būti atlikti 2004 ir 2005 m. su 2003 m. surinkta sėkla ir dauginamąja medžiaga, o išsami informacija apie tokius bandymus ir tyrimus, reikalavimus atitinkančias išlaidas bei didžiausią Bendrijos finansavimo dalį turėtų būti nustatoma kasmet susitarimu, kurį pasirašo Komisijos įgaliojimus suteikiantis pareigūnas ir už bandymų atlikimą atsakinga įstaiga. (5) Dėl Bendrijos lyginamųjų tyrimų ir bandymų, kurie trunka ilgiau nei vienerius metus, tyrimų ir bandymų dalių, vykdomų turint reikiamus asignavimus po pirmųjų metų, turėtų būti gautas Komisijos leidimas be papildomų konsultacijų su Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatiniu komitetu. (6) Reikėtų užtikrinti, kad tyrimuose ir bandymuose būtų naudojamas reikiamas bent jau tam tikrų pasirinktų augalų bandinių skaičius. (7) Valstybės narės turėtų dalyvauti Bendrijos lyginamuosiuose tyrimuose ir bandymuose tiek, kiek atitinkamų augalų sėkla yra paprastai veisiama arba parduodama jų teritorijoje, siekiant iš to padaryti atitinkamas išvadas. (8) Šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Priede išvardytų augalų sėklos ir dauginamosios medžiagos Bendrijos lyginamieji bandymai ir tyrimai atliekami 2004–2005 metais. 2004 m. bandymų ir tyrimų reikalavimus atitinkančios išlaidos ir didžiausia Bendrijos finansavimo dalis yra nustatyta priede. Duomenys apie bandymus ir tyrimus yra nurodyti priede. 2 straipsnis Tiek, kiek priede išvardyta dauginamoji ir sodinamoji medžiaga paprastai būna dauginama arba ja prekiaujama jų teritorijose, valstybės narės ima tokios medžiagos mėginius ir pateikia juos Komisijai. 3 straipsnis Atsižvelgdama į biudžeto galimybes, Komisija gali nuspręsti tęsti tyrimus ir bandymus, nustatytus priede, 2005 metais. Didžiausia Bendrijos finansavimo dalis, sudaranti taip tęsiamų bandymų arba tyrimų 80 % reikalavimus atitinkančių išlaidų, neturi viršyti priede nurodytos sumos. 4 straipsnis Šis sprendimas skirtas valstybėms narėms. Priimta Briuselyje, 2003 m. gruodžio 18 d. Komisijos vardu David Byrne Komisijos narys [1] OL 125, 1966 7 11, p. 2298/66; Direktyva su paskutiniais pakeitimais, padarytais Direktyva 2003/61/EB (OL L 165, 2003 7 3, p. 23). [2] OL 125, 1966 7 11, p. 2309/66; Direktyva su paskutiniais pakeitimais, padarytais Direktyva 2003/61/EB. [3] OL L 93, 1968 4 17, p. 15; Direktyva su paskutiniais pakeitimais, padarytais Direktyva 2003/61/EB. [4] OL L 157, 1992 6 10, p. 1; Direktyva su paskutiniais pakeitimais, padarytais Direktyva 2003/61/EB. [5] OL L 193, 2002 7 20, p. 12; Direktyva su paskutiniais pakeitimais, padarytais Direktyva 2003/61/EB. [6] OL L 193, 2002 7 20, p. 33; Direktyva su paskutiniais pakeitimais, padarytais Direktyva 2003/61/EB. [7] OL L 193, 2002 7 20, p. 60; Direktyva su paskutiniais pakeitimais, padarytais Direktyva 2003/61/EB. [8] OL L 193, 2002 7 20, p. 74; Direktyva su paskutiniais pakeitimais, padarytais Direktyva 2003/61/EB. [9] OL C 159, 2003 7 8, p. 19. -------------------------------------------------- PRIEDAS Tyrimai ir bandymai, kurie turi būti atlikti 2004 m. | Rūšis | Atsakinga institucija | Reikalavimai, kurie turi būti įvertinti | Mėginių skaičius | Reikalavimus atitinkančios išlaidos | Didžiausias Bendrijos finansinis įnašas (atitinkantis 80 % reikalavimus atitinkančių išlaidų) | Beta | ENSE Milano (I) | Veislės tapatumas ir grynumas (lauke) Išorinė sėklos kokybė (laboratorijoje) | 100 | 19000 | 15200 | ETSIA Madrid (E) | Veislės tapatumas ir grynumas (lauke) Išorinė sėklos kokybė (laboratorijoje) | 100 + 100 | 47022 | 37618 | Gramineae | NIAB Cambridge (UK) | Veislės tapatumas ir grynumas (lauke) Išorinė sėklos kokybė (laboratorijoje) | 230 | 22564 | 18051 | Vicia | AGES Bécs (A) | Veislės tapatumas ir grynumas (lauke) Išorinė sėklos kokybė (laboratorijoje) | 60 | 17673 | 14138 | Medicago sativa | ENSE Milano (I) | Veislės tapatumas ir grynumas (lauke) Išorinė sėklos kokybė (laboratorijoje) | 50 | 4500 | 3600 | Triticum aestivum | NAK Emmeloord (NL) | Veislės tapatumas ir grynumas (lauke) Išorinė sėklos kokybė (laboratorijoje) | 100 | 19248 | 15399 | Zea mays | ENSE Milano (I) | Veislės tapatumas ir grynumas (lauke) Išorinė sėklos kokybė (laboratorijoje) | 80 | 17600 | 14080 | Solanum tuberosum | ENSE Milano (I) | Veislės tapatumas ir grynumas, augalų sveikata (lauke) Augalų sveikata (žiedinis puvinys/rudasis puvinys/pstv (laboratorijoje) | 250 | 62500 | 50000 | Gyapot | MIN.AGR. Thesszaloniki (EL) | Veislės tapatumas ir grynumas (lauke) Išorinė sėklos kokybė, pluošto kokybė (laboratorijoje) | 60 | 26242 | 20993 | Linum usitatissimum | NIAB Cambridge (UK) | Veislės tapatumas ir grynumas (lauke) Išorinė sėklos kokybė (laboratorijoje) | 80 | 22072 | 17658 | Papaver somniferum | AGES Bécs (A) | Veislės tapatumas ir grynumas (lauke) Išorinė sėklos kokybė (laboratorijoje) | 30 | 13399 | 10720 | Allium cepa, Allium porrum | ENSE Milano (I) | Veislės tapatumas ir grynumas (lauke) Išorinė sėklos kokybė (laboratorijoje) | 50 | 11250 | 9000 | Brassica oleracea | NAKT Roelof-arendsveen (NL) | Veislės tapatumas ir grynumas (lauke) Išorinė sėklos kokybė (laboratorijoje) | 70 | 48986 | 39189 | Allium ascalonicum(askaloninis česnakas) | NAKT Roelof-arendsveen (NL) | Veislės tapatumas ir grynumas (lauke) Augalų sveikata (laboratorijoje) | 70 | 32646 | 26117 | GNIS-SOC Párizs (F) | Veislės tapatumas ir grynumas (lauke) Augalų sveikata (laboratorijoje) | 70 | 33320 | 26656 | Vitis vinifera | ENTAV Le Grau du Roi (F) | Veislės tapatumas ir grynumas (lauke) Augalų sveikata (laboratorijoje) | 120 | 36000 | 28800 | IŠ VISO IŠLAIDŲ | 347219 | Tyrimai ir bandymai, kurie turi būti atlikti 2004 m. | Rūšis | Atsakinga institucija | Reikalavimai, kurie turi būti įvertinti | Mėginių skaičius | Reikalavimus atitinkančios išlaidos | Didžiausias Bendrijos finansinis įnašas (atitinkantis 80 % reikalavimus atitinkančių išlaidų) | Beta | ETSIA Madrid (E) | Veislės tapatumas ir grynumas (lauke) Išorinė sėklos kokybė (laboratorijoje) | 100 | 23511 | 18809 | Gramineae | NIAB Cambridge (UK) | Veislės tapatumas ir grynumas (lauke) Išorinė sėklos kokybė (laboratorijoje) | 230 | 22098 | 17678 | Medicago sativa | ENSE Milano (I) | Veislės tapatumas ir grynumas (lauke) Išorinė sėklos kokybė (laboratorijoje) | 50 | 6500 | 5200 | IŠ VISO IŠLAIDŲ | 41687 | --------------------------------------------------